Uiski burbon, peng i luftës tregtare
Uiski burbon është pije amerikane mjaft e kërkuar në tregun evropian dhe kinez por kërkesa mund të bjerë pas vendosjes së tarifave.
Të premten Bashkimi Evropian filloi zbatimin e tarifave mbi produktet që importon nga Amerika, në kundërpërgjigje ndaj tarifave amerikane mbi çelikun dhe aluminin e importuar. Ndër produktet që preken janë disa artikuj simbol të Amerikës: xhinset, motoçikletat Harley Davidson, si dhe uiski burbon. Ndërsa shkëmbimet mes zyrtarëve të tregtisë po ndizen dhe ka rrezik të marrin përmasat e një lufte tregtare, në distileritë e vogla amerikane ku eksporti është një element i rëndësishëm i fitimeve, tarifat kthehen në luftë për ekzistencë: Paul Hletko e ka në gjak prodhimin e pijeve alkoolike. Familja hebraike e gjyshit të tij humbi fabrikën dhe shumë më tepër kur nazistët morën nën kontroll Evropën gjatë luftës. Nga ajo dëshirë lindi “Few Spirits” në Evanston, Illinois, një distileri e krijuar për të nderuar traditën e familjes Hletkos...por jo më në biznesin e birrës. Ka interes për uiskin e Hletkos, si brenda dhe jashtë vendit. Por për Hletkon, Kina është synimi kryesor. Kjo shifër mund të bjerë ndjeshëm pas një lufte tjetër – kësaj here një luftë tregtare që mund të ndikojë përsëri tek biznesi i familjes së Hletkos. Tarifat e propozuara nga disa partnerë kryesorë tregtarë të Shteteve të Bashkuara, duke përfshirë Kinën, kërcënojnë shitjet e produkteve amerikane si uiski i tij. Analisti dhe kontribuesi i kanalit Fox Business, Phil Flynn mundohet të mos i kushtojë rëndësi ndikimit të tarifave në shitjet e uiskit burbon jashtë vendit, veçanërisht në Kinë. Por Paul Hletko thotë se ndikon dhe do të ulë ndjeshëm shitjet e tij modeste vjetore në Kinë. Pas përfitimit zhduken edhe vende pune për amerikanët. Pa këtë rritje, thotë Hletko, ajo që tani është një humbje e mundshme prej qindra mijëra dollarësh për kompaninë e tij këtë vit mund të përkthehet në miliona dollarë fitime të humbura në të ardhmen nëse konsumatorët e huaj largohen nga një produkt që ata e shohin si shumë të kushtueshëm. Një lojë që Hletko thotë ku asnjë nuk del fitimtar.